Mimoza Gjokutaj

Mimoza Gjokutaj (1955, Tiranë) është gjuhëtare, didakticiene, autore tekstesh, profesore universiteti, doktore shkencash. 

 Biografia 
Mimoza Gjokutaj lindi në Tiranë në vitin 1955. Pas shkollës fillore dhe të mesme pedagogjike në Tiranë, kreu studimet për gjuhë e letërsi në Institutin e Lartë Pedagogjik të Shkodrës (tani Universiteti i Shkodrës "Luigj Gurakuqi"), ku specializoi për gjuhën shqipe. Fillimisht ishte mësuese, arsimtare, pastaj punonjëse shkencore në Institutin e Studimeve Pedagogjike në Tiranë, drejtore e Qendrës Kombëtare të Trajnimit dhe Kualifikimit për Arsim dhe nga vitit 2008 profesore e gjuhës shqipe në Universitetin e Tiranës. Shquhet si autore ose bashkautore studimesh, monografish e tekstesh shkollore dhe atyre ndihmëse (gjuhë shqipe, abetare, didaktikë) të shkollës fillore, të mesme dhe universitet. Prej tyre dallohet sidomos kontributi i saj në hartimin e e abetareve të përbashkëta, mbarëkombëtare (2012 dhe 2022). Është nderuar me mirënjohje dhe medalje dhe është përfshirë në botimin e 2000 figurave të shquara të shek. XXI, botuar nga Qendra e Biografive Ndërkombëtare në Kembrixh.https://www.fhf.edu.al/wp-content/uploads/cv_Mimoza_Gjokutaj.pdf

 Publikime 
 "Leximi 4", 1996, (bashkëautore)
 "Probleme të mësimit të abetares", 1998
 "Konceptimi i punës në klasat kolektive”, 2003
 " Abetare shkronjë pas shkronje", 2008
 "Didaktika e gjuhës shqipe", 2009, 2012
 “Fjalor termash në edukim", 2016
 Abetare (Abetare e përbashkët Shqipëri-Kosovë). Pegi & Dukagjini, 2012, (bashkëautore).
 Abetare pune, (Abetare e përbashkët pune Shqipëri-Kosovë). Pegi & Dukagjini, 2012, (bashkëautore).
 "Mësimi i gjuhës shqipe përmes veprimtarive krijuese e ndërvepruese,", (bashkëautore), Shkronjë pas shkronje, Tiranë, 2013
 "Metoda: “Te mesojme gjuhen shqipe - për të huajtë", (bashkëautore), 2017
 "Didaktika e gjuhes shqipe" per klasat 1-5, 5-9, 10-12 (tekste universitare)

 Shih edhe 
 Arsimi në Shqipëri
 Universiteti i Tiranës

 Referime 

Kategoria:Lindje 1955
Kategoria:Njerëz nga Tirana
Kategoria:Profesorë të Universitetit të Tiranës
Kategoria:Gjuhëtare shqiptare
Kategoria:Njerëz që jetojnë
Kategoria:Absolventët e Universitetit të Shkodrës